sagorsarker/bangla-wikipedia huggingface dataset:
নাইম স্লিতি

নাইম স্লিতি (জন্ম: ২৭ জুলাই ১৯৯২) হলেন তিউনিসিয়ার একজন পেশাদার ফুটবলার, যিনি ফরাসি ক্লাব লিলি ওএসসি হতে দিজোঁ এফসিওতে ধারে এবং তিউনিসিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি ইতোপূর্বে সিএস সেদান আর্দেনের হয়ে খেলেছেন, যেখানে তিনি লিগ ২-এ ৪৮টি ম্যাচ খেলেছেন।
২০১৮ সালের ২রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত তিউনিসিয়ার ২৩ সদস্যের চূড়ান্ত দলে স্থান পান।
ক্রিস্তিয়ান জাপাতা

ক্রিস্তিয়ান এদুয়ার্দো জাপাতা ভালেন্সিয়া (জন্ম: ৩০ সেপ্টেম্বর ১৯৮৬) হলেন একজন কলম্বিয় পেশাদার ফুটবলার, যিনি সিরি এ ক্লাব এসি মিলান এবং কলম্বিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত কলম্বিয়ার ২৩ সদস্যের চূড়ান্ত দলে স্থান পান।
অস্কার মুরিয়ো

অস্কার ফাবিয়ান মুরিয়ো মুরিয়ো (জন্ম: ১৮ এপ্রিল ১৯৮৮) হলেন একজন কলম্বিয় পেশাদার ফুটবলার, যিনি মেক্সিকান ক্লাব সিএফ পাচুকা এবং কলম্বিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত কলম্বিয়ার ২৩ সদস্যের চূড়ান্ত দলে স্থান পান।
আতলেতিকো নাসিওনাল
সান্তিয়াগো আরিয়াস

সান্তিয়াগো "সান্তি" আরিয়াস নারানহো (; জন্ম: ১৩ জানুয়ারি ১৯৯২) হলেন একজন কলম্বিয় পেশাদার ফুটবলার, যিনি ওলন্দাজ ক্লাব পিএসভি আইন্দোভেন এবং কলম্বিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত কলম্বিয়ার ২৩ সদস্যের চূড়ান্ত দলে স্থান পান।
বিলমার বারিয়স

বিলমার এনরিকে বারিয়স তেরান (জন্ম: ১৬ অক্টোবর ১৯৯৩) হলেন একজন কলম্বিয় পেশাদার ফুটবলার, যিনি আর্জেন্টিনীয় ক্লাব বোকা জুনিয়র্স এবং কলম্বিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত কলম্বিয়ার ২৩ সদস্যের চূড়ান্ত দলে স্থান পান।
কালিয়াগঞ্জ বিধানসভা কেন্দ্র

কালিয়াগঞ্জ (বিধানসভা কেন্দ্র) ভারতের পশ্চিমবঙ্গ রাজ্যের উত্তর দিনাজপুর জেলার একটি বিধানসভা কেন্দ্র। এই কেন্দ্রটি (এসসি) এর জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৪ নং কালিয়াগঞ্জ (এসসি) বিধানসভা কেন্দ্রটি কালিয়াগঞ্জ পৌরসভা, কালিয়াগঞ্জ সিডি ব্লক এবং বারুয়া এবং বিরঘাই গ্রাম পঞ্চায়েত গুলি রায়গঞ্জ সিডি ব্লক এর অন্তর্গত।
কালিয়াগঞ্জ বিধানসভা কেন্দ্রটি ৫ নং রায়গঞ্জ লোকসভা কেন্দ্রের অন্তর্গত। পূর্বে এটি বালুরঘাট লোকসভা কেন্দ্রের অন্তর্গত ছিল।
২০১১ সালের নির্বাচনে, কংগ্রেসের প্রমথনাথ রায় তার নিকটবর্তী প্রতিদ্বন্দ্বী সিপিআই (এম) -এর ননীগোপাল রায়কে পরাজিত করেন।
২০০৬ সালের বিধানসভা নির্বাচনে, সিপিআই (এম) -এর ননীগোপাল রায় কালিয়াগঞ্জ (এসসি) কেন্দ্র থেকে জয়লাভ করেন, তার নিকটতম প্রতিদ্বন্দ্বী কংগ্রেসের প্রমথনাথ রায়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ এবং ১৯৯৬ সালে কংগ্রেসের প্রমথনাথ রায় সিপিআই (এম) -এর রমণীকান্ত দেবশর্মাকে পরাজিত করেন। ১৯৯১ সালে সিপিআই (এম) -এর রমণীকান্ত দেবশর্মা কংগ্রেসের প্রমথনাথ রায়কে পরাজিত করেন এবং ১৯৮৭ সালে কংগ্রেসের নবকুমার রায়কে পরাজিত করেন। ১৯৮২ এবং ১৯৭৭ সালে কংগ্রেসের নবকুমার রায় সিপিআই (এম) -এর ননীগোপাল রায়কে পরাজিত করেন।
১৯৭২ এবং ১৯৭১ সালে কংগ্রেসের দেবেন্দ্রনাথ রায় জয়ী হন। ১৯৬৯, ১৯৬৭ এবং ১৯৬২ সালে শ্যামাপ্রসাদ বর্মণ কালিয়াগঞ্জ কেন্দ্র থেকে জয়লাভ করেন। আগে এই কালিয়াগঞ্জ কেন্দ্রটি এখানে ছিল না। ১৯৫৭ এবং ১৯৫১ সালে রায়গঞ্জ একটি যৌথ আসন ছিল। হজী বদিরুদ্দীন আহমদ এবং কংগ্রেস শ্যামাপ্রসাদ বর্মন ১৯৫৭ সালে উভয়ই রায়গঞ্জ কেন্দ্র থেকে জিতেছিলেন। কংগ্রেস উভয়ই শ্যামাপ্রসাদ বর্মন ও গুলাম হামিদুর রহমান ১৯৫১ সালে রায়গঞ্জ কেন্দ্র থেকে জয়ী হন।
কার্লোস সানচেজ মরেনো

কার্লোস আলবের্তো সানচেজ মরেনো (জন্ম: ৬ ফেব্রুয়ারি ১৯৮৬) হলেন একজন কলম্বিয় পেশাদার ফুটবলার, যিনি ইতালীয় ক্লাব ফিওরেন্তিনা হতে লা লিগা ক্লাব এস্পানিওলে ধারে এবং কলম্বিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন। খেলার মাঠে তার শক্তির জন্য তার ডাকনাম "লা রোকা" (পাথর) রাখা হয়েছে।
২০১৮ সালের ৪ঠা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত কলম্বিয়ার ২৩ সদস্যের চূড়ান্ত দলে স্থান পান।
গরম মসলা

গরম মশলা হচ্ছে দক্ষিণ এশীয় খাদ্যপ্রণালীতে ব্যবহৃত একটি মশলা। এটি এমনিতেই খাদ্যে ব্যবহার করা হয় অথবা অনন্যা মশলার সাথেও ব্যবহৃত হয়। 'গরম' শব্দটির অর্থ আয়ুর্বেদিক শাস্ত্রানুসারে, "শরীরকে উষ্ণ করা", আয়ুর্বেদে এটি উত্তাপ বর্ধনশীল মশলা বলে গণ্য করা হয়। তাছাড়াও অন্যান্য ধরনের মশলা ব্যবহার করা হয়, যেমন টিক্কা মশলা এবং তন্দুরি মশলা। 
আঞ্চলিক তারতম্য, ভারতীয় উপমহাদেশীয় খাদ্যের তারতম্য এবং মানুষের নিজস্ব স্বাদের কারণে গরম মশলার পরিমাণ ও গঠনগত তারতম্য হতে পারে, এই গঠনগত তারতম্য কখনই একটির সাথে অপরটির শুদ্ধতার তুলনায় আসে না। উপাদানগুলি একসাথে মিশিয়ে সেঁকে, ব্যবহার করা হয়।
ভারতীয় পদ্ধতিতে গরম মশলা তৈরি করার উপায়:
একটি ঘরোয়া রান্নার ক্ষেত্রে থাকে ধনে, জিরে, মউরি, লবঙ্গ, লবঙ্গ পাতা, তেজপাতা, অ্যানিস্টার, জৈত্রী, কালো (বড়ো) এলাচ, এবং দারুচিনি। 
কিছু খাদ্য প্রণালী তৈরি করার জন্যে মশলা হিসাবে কিছু শুকনো ভেষজ গাছ ব্যবহার করা হয়, অনেক সময় মশলাগুলি জল, ভিনিগার, বা অন্য তরল দিয়ে মিশ্রণ তৈরি করা হয়। কিছু খাদ্য প্রণালীর ক্ষেত্রে আরও কিছু উপাদান যেমন বাদাম, পেঁয়াজ বা রসুন মিশ্রিত করা হয়। কিছু কিছু খাদ্য প্রণালীর ক্ষেত্রে আল্প পরিমাণে স্টার আনিস, হিং, লঙ্কা, দাগাদফুল, কাবাবচিনি ব্যবহার করা হয়। উপাদান গুলি সন্তর্পণে যোগ করা হয় খাদ্যের সুষমতা রক্ষা করার জন্যে, নইলে একটি মশলার প্রভাব বেশি পড়ে।সুগন্ধিদার হওয়ার জন্যে এক-একটি মশলা ব্যবহার করার আগে সাধারণত সেঁকে নেওয়া হয়।
ওলগা তোকারচুক

ওলগা তোকারচুক ( ([tɔˈkart͡ʂuk]; জন্ম: ২৯শে জানুয়ারি ১৯৬২) হলেন একজন পোলীয় লেখিকা, সমাজকর্মী ও বুদ্ধিজীবী। তাকে তার প্রজন্মের অন্যতম সমাদৃত ও ব্যবসাসফল লেখক বলে গণ্য করা হয়। ২০১৮ সালে তিনি তার রচিত "বিগুনি" ("ফ্লাইটস" নামে ইংরেজি ভাষায় অনূদিত) উপন্যাসের জন্য ম্যান বুকার আন্তর্জাতিক পুরস্কার অর্জন করেন। তিনি প্রথম পোলীয় লেখক হিসেবে এই সম্মাননা লাভ করেন। তিনি ২০১৯ সালে ঘোষিত ২০১৮ সালের জন্য প্রদত্ত সাহিত্যে নোবেল পুরস্কার লাভ করেন।
তোকারচুক ১৯৬২ সালের ২৯শে জানুয়ারি পোল্যান্ডের জিয়েলোনা গোরার নিকটবর্তী সুলেচো শহরে জন্মগ্রহণ করেন। তিনি ১৯৮০ সালে ওয়ারশ বিশ্ববিদ্যালয়ে মনোবিজ্ঞানী হিসেবে প্রশিক্ষণ গ্রহণ করেন। অধ্যয়ন কালে তিনি কিশোরদের আচরণগত সমস্যার জন্য নির্মিত কেন্দ্রে স্বেচ্ছাসেবক হিসেবে কাজ করেন। ১৯৮৫ সালে স্নাতক সম্পন্ন করার পর তিনি ভ্রোক্লাউ ও পরে ভালব্রিচে চলে যান, সেখানে তিনি থেরাপিস্ট হিসেবে অনুশীলন শুরু করেন। তোকারচুক নিজে কার্ল জাঙের শিষ্য হিসেবে বিবেচনা করেন এবং জাঙের মনস্তত্ত্ব তার সাহিত্যকর্মের প্রেরণা হিসেবে কাজ করেছে বলে উল্লেখ করেন। ১৯৯৮ সাল থেকে তোকারচুক নোয়া রুদার নিকটবর্তী একটি ছোট গ্রামে বসবাস করছেন এবং সেখান থেকে তিনি তার ব্যক্তিগত প্রকাশনা কোম্পানি রুটা তত্ত্বাবধান করেন। তিনি রাজনৈতিক দল দ্য গ্রিনসের সদস্য এবং বামপন্থী ধারণায় বিশ্বাসী।
তোকারচুকের প্রথম কবিতার সংকলন "মিলাস্তা উ লুস্ত্রাচ" ১৯৮৯ সালে প্রকাশিত হয়। তার প্রথম উপন্যাস "পদ্রোজ লুদজি সিয়েগি" ১৯৯৩ সালে প্রকাশিত হয়। সপ্তদশ শতাব্দীর ফ্রান্সের পটভূমিতে রচিত বইটি দুইজন প্রেমিক-প্রেমিকার একটি বইয়ের রহস্য (জীবনের অর্থের রূপক) খোঁজার উপর ভিত্তি করে রচিত রূপক উপন্যাস।
তার পরবর্তী উপন্যাস "ই. ই." (১৯৯৫)। বইটির নামকরণ করা হয় এর কেন্দ্রীয় চরিত্র এর্না এলৎজনারের নামের প্রথম অক্ষর থেকে। এর্না ১৯২০-এর দশকে বেরস্লাউয়ে এক জার্মান-পোলীয় বুর্জোয়া পরিবারে বেড়ে ওঠেন, যার মধ্যে অতিপ্রাকৃত ক্ষমতা দেখা যায়।
সাংহাই সহযোগিতা সংস্থা

সাংহাই সহযোগিতা সংস্থা বা সাংহাই চুক্তি ৯টি এশীয় রাষ্ট্রের সম্মিলিত জোট যা মূলত আঞ্চলিক উন্নয়ন ও সহযোগিতাকে উদ্দেশ্য করে গঠিত।
চীন, কাজাখস্তান, কিরগিস্তান, রাশিয়া এবং তাজিকিস্তানের রাষ্ট্রপ্রধানগণের দ্বারা সীমান্ত অঞ্চলগুলিতে গভীর সামরিক বিশ্বাসযোগ্যতা গড়ে তুলতে ২রা এপ্রিল ১৯৯৬ এ চীনের সাংহাইয়ে চুক্তি স্বাক্ষরের মাধ্যমে সাংহাই ফাইভ গ্রুপিং তৈরি করা হয়েছিল।
২৪ শে এপ্রিল ১৯৯৭ তে একই দেশগুলি রাশিয়ার মস্কোয় একটি বৈঠকে সীমান্ত অঞ্চলগুলিতে সামরিক বাহিনী হ্রাস সংক্রান্ত চুক্তিতে স্বাক্ষর করে। 
২০০১ সালে, সাংহাইতে বার্ষিক শীর্ষ সম্মেলনটিতে পাঁচটি সদস্য দেশ প্রথমে উজবেকিস্তানকে সাংহাই ফাইভ মেকানিজমের অন্তর্ভুক্তি করায় (এভাবে এটি সাংহাই সিক্সে রূপান্তরিত করে)। তারপরে সমস্ত ছয় রাষ্ট্রপতি ২০০১ সালের ১৫ ই জুন সাংহাই সহযোগিতা সংস্থার ঘোষণাপত্রে স্বাক্ষর করেন এবং সাংহাই ফাইভ প্রক্রিয়াটির এতদূর পর্যন্ত গৃহীত ভূমিকার প্রশংসা করে এবং এটিকে উচ্চ স্তরের সহযোগিতায় রূপান্তর করার লক্ষ্য নেয়।
২০০৫ সালের জুলাইয়ে কাজাখস্তানের আস্তানায় শীর্ষ সম্মেলনে ভারত, ইরান, মঙ্গোলিয়া এবং পাকিস্তানের প্রতিনিধিরা প্রথমবারের মতো এর শীর্ষ সম্মেলনে যোগ দিয়েছিলেন। 
রাশিয়ার উফায় জুলাই ২০১৫ সালে সংস্থাটি সিদ্ধান্ত নিয়েছিল ভারত ও পাকিস্তানকে পূর্ণ সদস্য হিসাবে অন্তর্ভুক্তি করার। উভয়ই জুন ২০১৬ সালে তাজখন্দ, উজবেকিস্তানে বাধ্যবাধকতার স্মারক স্বাক্ষর করেছিলেন, যার ফলে সংস্থায় পূর্ণ সদস্য হিসাবে যোগদানের আনুষ্ঠানিক প্রক্রিয়া শুরু হয়। ৯ জুন ২০১৭, আস্তানায় একটি শীর্ষ সম্মেলনে, ভারত এবং পাকিস্তান আনুষ্ঠানিকভাবে সংস্থায় পূর্ণ সদস্য হিসাবে যোগদান করেছিল।
১৬-১৭ সেপ্টেম্বর ২০২১ তাজিকিস্তানের রাজধানী দুশানবেতে সাংহাই সহযোগিতা সংস্থার ২১ তম শীর্ষ সম্মেলন অনুষ্ঠিত হয়। সম্মেলনে আনুষ্ঠানিকভাবে নতুন সদস্যপদ প্রদান করা হয় ইরানকে। বর্তমান মোট সদস্য ৯।
"The following list is sourced from the 2018 edition of "The Military Balance" published annually by the International Institute for Strategic Studies."
এটি রাশিয়াকে একটি মঞ্চ প্রস্তুত করে দেয়। মধ্য এশিয়ার সঙ্গে চীনের পারস্পরিক সম্পর্ককে সীমিত করার জন্য রাশিয়া এর কাঠামো ব্যবহার করার চেষ্টা করেছে। রাশিয়ার চীন এর ক্রমবর্ধমান শক্তি নিরসন করার জন্য এসসিও এর সদস্যপদ প্রসারিত করার চেষ্টা করেছে। বহু বছর ধরে, মস্কো এসসিওতে তার দীর্ঘ সময়ের বন্ধু, ভারতকে এর অন্তর্ভুক্ত করার বিবেচনা করে। পরোক্ষে চীন তার মিত্র পাকিস্তানকে এই গ্রুপ এ সংযুক্ত করার চেষ্টা চালায়।
ভিন্নাইতান্ডি ভারুভায়া

ভিন্নাইতান্ডি ভারুভায়া () হচ্ছে ২০১০ সালে মুক্তি পাওয়া একটি তামিল ভাষার চলচ্চিত্র। 'ভিন্নাইতান্ডি ভারুভায়া' এর বাংলা অর্থ হচ্ছে 'তুমি কি আমার জন্য আকাশ পাড়ি দেবে?', চলচ্চিত্রটি রচনা ও পরিচালনা করেন গৌতম মেনন যিনি তামিল চলচ্চিত্র শিল্পে মোটামুটি ভালোই জনপ্রিয়। চলচ্চিত্রটিতে আশির দশকের তামিল চলচ্চিত্র অভিনেতা-পরিচালক টি. রাজেন্দ্র-এর ছেলে সিলামবারাসান মুখ্য ভূমিকায় অভিনয় করেন এবং মুখ্য নারী চরিত্রে তৃষা কৃষ্ণন কে নেওয়া হয়। প্রায় একই রকমভাবে চলচ্চিত্রটি তেলুগু ভাষাতেও বানানো হয় যেখানে নাগা চৈতন্য আর সামান্তা আক্কিনেনিকে নেওয়া হয়, এটার পরিচালকও গৌতমই ছিলেন এবং চলচ্চিত্রটির টাইটেল ছিলো 'ইয়ে মায়া চেসাভে' যার বাংলা অর্থ করলে দাঁড়ায় 'তুমি কি জাদু করেছ'।
অনেক পোস্টারের মাধ্যমে প্রচারণা করার পর ভিন্নাইতান্ডি ভারুভায়া'র কাজ ২০০৯ সালের ফেব্রুয়ারি মাসে শুরু হয়। ২০০৯ সাল জুড়ে চলচ্চিত্রটির শুটিং চলতে থাকে, যুক্তরাষ্ট্রেও এর কিছু অংশ চলে। চলচ্চিত্রটির সঙ্গীত বিদেশে মুক্তি দেওয়া হয় এবং তামিল ভাষার চলচ্চিত্র হিসেবে ভিন্নাইতান্ডি ভারুভায়াই প্রথম এই ক্ষেত্রে, চলচ্চিত্রটি 'ব্রিটিশ একাডেমী অব ফিল্ম এন্ড টেলিভিশন আর্টস'-এ চলচ্চিত্রটির ট্রেলার দেখানো হয়।
চলচ্চিত্রটির মূল কাহিনি হলো একটি হিন্দু তামিলভাষী ছেলে একটি খ্রিষ্টান মালয়ালামভাষী মেয়েকে দেখে পছন্দ করে ফেলে এবং তার সঙ্গে প্রেম করতে চায় কিন্তু মেয়েটা শুধু বন্ধু হিসেবে থাকতে চায়। ২০১০ সালের ২৬ ফেব্রুয়ারি চলচ্চিত্রটি মুক্তি পায়। ২০১২ সালে পরিচালক গৌতম 'এক দিওয়ানা থা' নামের অনুরূপ একটি হিন্দি চলচ্চিত্র মুক্তি দেন যেখানে প্রতীক বব্বর এবং এমি জ্যাকসন ছিলেন।
এ. আর. রহমান এই চলচ্চিত্রটির গানগুলোর সুরারোপের জন্য শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল জিতেছিলেন।
কার্লস কাস্তিলো আর্মস

কার্লোস কাস্টিলো আর্মস (৪ নভেম্বর, ১৯১৪ - জুলাই ২৬, ১৯৫৭) একজন গুয়েতেমালীয় সামরিক কর্মকর্তা এবং রাজনীতিবিদ ছিলেন। অভ্যুত্থানে ক্ষমতা গ্রহণের পর তিনি ১৯৫৪ থেকে ১৯৫৭ সাল পর্যন্ত গুয়েতেমালার রাষ্ট্রপতি হিসেবে দায়িত্ব পালন করেন। ডানপন্থী জাতীয় মুক্তি আন্দোলন গুয়াতেমালা (এমএলএন) পার্টি, তার কর্তৃত্ববাদী সরকার যুক্তরাষ্ট্রের সাথে সম্পর্ক যুক্ত ছিল।
গুয়াতেমালার সামরিক একাডেমিতে ক্যান্ডিলো আরামস শিক্ষক ছিলেন। কর্নেল ফ্রান্সিসকো জেভিয়ার অর্না, একজন প্রফেসর, তিনি প্রেসিডেন্টের বিরুদ্ধে ১৯৪৪ সালের বিদ্রোহের সময় আরানা বাহিনীতে যোগ দিয়েছিলেন জুয়ান ফেডেরিকো প্যান্স, ভয়েডেস ফেডারিকো প্যান্স ভায়াদের সাথে। এইভাবে গুয়েতেমালার বিপ্লব এবং দেশটির প্রতিনিধি গণতন্ত্র প্রবর্তন শুরু হয় । ভাইসের পতনের পর কাস্টিলো আরামসকে লেফটেন্যান্ট কর্নেল পদে উন্নীত করা হয়, তিনি জেনারেল স্টাফে যোগদান করেন এবং সামরিক একাডেমীর পরিচালক হন। এডানো এবং কাস্তিলো আর্মস জুয়ান জোসে আরেভালো এর নবনির্বাচিত সরকার বিরোধিতা; এডানো এর ব্যর্থ ১৯৪৯ অভ্যুত্থানের পরে কাস্তিলো আর্মস হন্ডুরাসে নির্বাসিত হন। আরেকটি বিদ্রোহের সমর্থনের জন্য তিনি যুক্তরাষ্ট্র সেন্ট্রাল ইন্টেলিজেন্স এজেন্সী (সিআইএ) -এর নজরে আসেন। হন্ডুরাস থেকে ফিরে আসার আগে, ১৯৫০ সালে তিনি গুয়াতেমালা সিটি তে ব্যর্থ হামলা চালান। কোল্ড ওয়ার দ্বারা প্রভাবিত কমিউনিজম এবং ইউনাইটেড ফ্রুট কোম্পানি থেকে চাপ, ১৯৫২ সালে মার্কিন রাষ্ট্রপতি হ্যারি ট্রুম্যান অপারেশন পবফর্চুনে অনুমোদিত, আরেভালোর বামপন্থী উত্তরাধিকারী, রাষ্ট্রপতি জেকো আর্গেন কে উৎখাত করার চক্রান্ত হয় । কাস্তিলো আর্মস এই অভ্যুত্থানের নেতৃত্ব দিতে চেয়েছিলেন, তবে ১৯৫৩ সালে মার্কিন প্রেসিডেন্ট ডুয়াইট ডি আইজেনহোওয়ার এর নতুন রূপে পুনরুজ্জীবিত হওয়ার পূর্বে পরিকল্পনাটি ত্যাগ করা হয়।
বম্বে (চলচ্চিত্র)

বম্বে (, ) হচ্ছে ১৯৯৫ সালে মুক্তিপ্রাপ্ত একটি তামিল ভাষার চলচ্চিত্র। তামিল চলচ্চিত্র শিল্পের খ্যাতিমান পরিচালক মণি রত্নম দ্বারা পরিচালিত চলচ্চিত্রটি দুজন মানুষের মিষ্টি প্রেম কাহিনী দেখালেও এই চলচ্চিত্রের বিশেষত্ব হচ্ছে চলচ্চিত্রটি হিন্দু-মুসলিম দাঙ্গা নিয়ে, আর মূল অভিনেতা একজন হিন্দুর চরিত্রে অভিনয় করেছিলেন এবং মূল অভিনেত্রী একজন মুসলিমের চরিত্রে অভিনয় করেছিলেন। চলচ্চিত্রটি ফিল্মফেয়ার সেরা চলচ্চিত্র পুরস্কার - তামিল জেতে, এছাড়াও অভিনেত্রী মনীষা কৈরালা এই চলচ্চিত্রে অভিনয়ের জন্য ফিল্মফেয়ার সেরা অভিনেত্রী পুরস্কার - তামিল জিতেছিলেন। চলচ্চিত্রটির গানগুলো জনপ্রিয়তা পেয়েছিলো এবং এ. আর. রহমান শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার - তামিল জিতেছিলেন, পরিচালক মণি রত্নম পেয়েছিলেন সেরা তামিল চলচ্চিত্র পরিচালক বিভাগে ফিল্মফেয়ার পুরস্কার।
১৯৯২ সালের ৬ ডিসেম্বর ভারতের অযোধ্যায় বাবরী মসজিদ ভাঙ্গাকে কেন্দ্র করে ১৯৯২ সালের ডিসেম্বর থেকে ১৯৯৩ সালের জানুয়ারী মাস পর্যন্ত মুম্বাই শহরে হওয়া দাঙ্গা নিয়ে এই চলচ্চিত্রটির প্লট তৈরি করেন মণি রত্নম এবং এটি তার দ্বিতীয় চলচ্চিত্র যেটি ভারতের সাম্প্রদায়িক দাঙ্গার ভেতরে প্রেম নিয়ে, এর আগে তিনি "রোজা" (তামিল, ১৯৯২) চলচ্চিত্র বানান এবং ১৯৯৮ সালে "দিল সে.." চলচ্চিত্র মুক্তি পায় যেটি ছিলো হিন্দি ভাষার।
শেখর তামিলনাড়ুর একটি উপকূলীয় গ্রামে বসবাসকারী একজন রীতিশীল হিন্দু ব্যক্তি নারায়ণ পিল্লাই এর পুত্র। বম্বেতে অধ্যয়নরত সাংবাদিকতার ছাত্র শেখর তার পরিবারের সাথে দেখা করার জন্য তামিলনাড়ুতে আসে। তার এক প্রত্যাবর্তন ভ্রমণে, সে গ্রামের একটি মুসলিম মেয়ে শায়লা বানুকে লক্ষ্য করে এবং প্রথম দেখায় তাকে পছন্দ করে ফেলে। শায়লা শেখরের থেকে নিজেকে দূরে রাখার চেষ্টা করে, কিন্তু ঘন ঘন শেখরের সাথে দেখা হতে হতে সেও তাকে পছন্দ করে ফেলে।
শেখর শায়লাদের বাসায় যায় শায়লার বাবার কাছে বিয়ের প্রস্তাব নিয়ে তবে শায়লার বাবা বশীর শেখরকে তাড়িয়ে দেয় ভিন্ন ধর্ম হওয়ার কারণে। শেখর তার বাবা পিল্লাইকে এসব কথা বললে পিল্লাই বশীরের সাথে ঝগড়া করে আসে। শেখর বম্বেতে চলে যায়। শায়লার এক বান্ধবীর কাছে শেখর চিঠি এবং বম্বের টিকিট পাঠায়। শায়লা প্রথমে সিদ্ধান্ত নিতে পারেনা, বশীর শায়লার চিঠি পাওয়ার কথা জেনে যায় এবং শায়লার বিয়ের ব্যবস্থা করে। শায়লা এগুলো দেখে চিঠিতে লেখা ঠিকানা এবং বম্বের টিকিট নিয়ে বম্বেতে রওনা দেয়। বম্বেতে শেখরকে সে বিয়ে করে। কবীর নারায়ণ এবং কমল বশীর নামের দুই যমজ পুত্র সন্তানের জন্ম দেয় শায়লা। যমজ দুইজনকে দুই ধর্মেরই শিক্ষা দেওয়া হয়। শেখর সাংবাদিক হিসেবে কাজ চালু রাখে আর শায়লা সংসারের কাজ করে। বিয়ের ছয় বছর পর তারা তাদের পরিবারের মধ্যে সমস্যার মিটমাট করার চেষ্টা করে।
১৯৯২ সালের ৬ই ডিসেম্বর বাবরী মসজিদ ভাঙ্গাকে কেন্দ্র করে বম্বে শহরে হিন্দু-মুসলিম দাঙ্গা হয়, শেখর আর শায়লার দুই পুত্র দাঙ্গাবাজদের সামনে পড়ে যায় যদিও শেখর-শায়লা তাদের উদ্ধার করে। নারায়ণ পিল্লাই বম্বেতে দেখা করতে আসে শেখর আর শায়লাকে। পিল্লাই তাদের সঙ্গে থাকা শুরু করে। বশীরও তার স্ত্রীকে নিয়ে ঐ একই বাসায় ওঠে, পিল্লাই আর বশীর দুইজনেই তাদের নাতিদেরকে দেখে খুশী হয়।
১৯৯৩ সালের ৫ জানুয়ারীতে বম্বেতে আবার একটি হিন্দু-মুসলিম দাঙ্গা হয়, শেখর-শায়লাদের বাড়িতে আগুন ধরিয়ে দেওয়া হয়, পিল্লাই, বশীর আর তার স্ত্রী মারা যায়। শেখর আর শায়লার ছেলে দুটি হারিয়ে যায় যদিও পরে অনেক খোঁজাখুঁজি করে পাওয়া যায়।
রিচার্ড টড

রিচার্ড অ্যান্ড্রু পেলথর্প টড ওবিই (ইংরেজি: Richard Andrew Palethorpe Todd; জন্ম: ১১ই জুন ১৯১৯ - ৩রা ডিসেম্বর ২০০৯) ছিলেন একজন ইংরেজ অভিনেতা। তিনি "দ্য হ্যাস্টি হার্ট" (১৯৪৯) চলচ্চিত্রে অভিনয়ের জন্য বর্ষসেরা নবীন তারকা অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ অভিনেতা বিভাগে একাডেমি পুরস্কার ও সেরা নাট্য অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। এছাড়া তিনি ধ্রুপদী যুদ্ধভিত্তিক চলচ্চিত্র "দ্য ড্যাম বাস্টার্স" (১৯৫৫) ও "দ্য লংগেস্ট ডে" (১৯৬২) চলচ্চিত্রে অভিনয়ের জন্য প্রসিদ্ধ।
১৯৯৩ সালে টডকে অর্ডার অব দ্য ব্রিটিশ এম্পায়ারের অফিসার উপাধিতে ভূষিত করা হয়। তিনি "কট ইন দি অ্যাক্ট" (১৯৮৬) ও "ইন ক্যামেরা" (১৯৮৯) শীর্ষক দুটি স্মৃতিকথা রচনা করেছেন।
টড ১৯১৯ সালের ১১ই জুন আয়ারল্যান্ডের ডাবলিনে জন্মগ্রহণ করেন। তার পিতা অ্যান্ড্রু উইলিয়াম পেলথর্প টড ছিলেন আইরিশ চিকিৎসক ও আন্তর্জাতিক রাগবি খেলোয়াড়। টড তার শৈশবে কয়েক বছর ভারতে কাটান, তার পিতা সেখানে ব্রিটিশ সেনাবাহিনীর অফিসার ও চিকিৎসক হিসেবে কর্মরত ছিলেন।
পরবর্তীতে তারা স্বপরিবারে ডেভন চলে যান এবং তিনি শ্রুবারি স্কুলে পড়াশুনা করেন। টড সামরিক কর্মজীবন শুরুর লক্ষ্যে স্যান্ডহার্স্টের রয়্যাল মিলিটারি একাডেমি থেকে প্রশিক্ষণ গ্রহণ করেন এবং পরে লন্ডনের ইতালিয়া কন্তি আকাদেমি থেকে অভিনয়ের প্রশিক্ষণ গ্রহণ করেন।
ব্রিটিশ চলচ্চিত্র প্রদর্শকদের ভোটে টড বেশ কয়েকবার বক্স অফিসে সেরা দশ জনপ্রিয় তারকার একজন ছিলেন:
বিমানবাহিনী প্রধান (ভারত)

বিমানবাহিনী প্রধান বা চীফ অব দ্যা এয়ার স্টাফ হচ্ছে ভারতীয় বিমানবাহিনীর সর্বোচ্চ পদ। পদটি সংক্ষেপে সিএএস নামে পরিচিত। বর্তমান বিমানবাহিনী প্রধান হচ্ছেন এয়ার চীফ মার্শাল রাকেশ কুমার সিং ভাদুরিয়া যিনি ২০১৯ সালের ৩০ সেপ্টেম্বর তারিখে দায়িত্ব গ্রহণ করেন।
এই পদটি প্রথমে একজন এয়ার কমোডোরের হাতে থাকত (১৯১৯-১৯২৩), এরপর একজন এয়ার মার্শালের হাতে (১৯২৩-১৯২৯) এবং সবশেষে একজন এয়ার মার্শালের হাতে (১৯২৯-১৯৬৫)। ১৯৬৬ সালে পদটি এয়ার চীফ মার্শাল পদবীতে উন্নীত হয়। ভারতীয় বিমানবাহিনীর সর্বোচ্চ পদবী (র‍্যাঙ্ক) হচ্ছে 'মার্শাল অব দ্যা ইন্ডিয়ান এয়ার ফোর্স' যেটা কেবলমাত্র আজ অবধি অর্জন সিংহই পেয়েছেন।
নিচের তালিকাটি ভারতের স্বাধীনতার পর বিমানবাহিনী প্রধানের নির্দেশ করছে।
এই পদবীটি কেবলমাত্র একজন পেয়েছেন:
ইরাবতী নদী

ইরাবতী বা রাবি (, , , ) উত্তর-পশ্চিমাঞ্চলীয় ভারত ও পাকিস্তান অতিক্রম করা একটি আন্তঃসীমান্ত নদী। এটি পাঞ্জাব অঞ্চলের সিন্ধু প্রণালীর ছয়টি নদীর একটি (পাঞ্জাব মানে "পাঁচটি নদী")। সিন্ধু জল চুক্তির অধীনে রবি'র জল ভারতকে বরাদ্দ করা হয়।১৯৬০ সালের সিন্ধু জল চুক্তি অনুযায়ী, ইরাবতী এবং পাঁচটি অন্যান্য নদীগুলির জল ভারত ও পাকিস্তানের মধ্যে বিভক্ত। পরবর্তীকালে, সিন্ধু অববাহিকা প্রকল্পটি পাকিস্তানে উন্নীত করা হয়েছে এবং ভারতে অনেক আন্তঃঅববাহিকা জল স্থানান্তর, সেচ, জলবিদ্যুত এবং বহুমুখী প্রকল্প নির্মিত হয়েছে।
প্রাচীন ইতিহাস অনুযায়ী বেদে পাওয়া যায়, রবি ইরাবতী নামেও পরিচিত ছিল (এছাড়াও বানান " ইরাভেটি ";) রবি পরুষ্ণি নামে পরিচিত ছিল বা বৈদিক যুগে ভারতীয়দের নিকট ইরাবতী এবং হাইড্রোটস হিসাবে প্রাচীন গ্রিকে।
যাস্ক প্রণীত নিরুক্ত তে উল্লেখ আছে ঋকবেদের সময় "দশ রাজার যুদ্ধ", নামক একটি গুরুত্বপূর্ণ ঘটনা ঘটেছিল যা পরুশনি (অধুনা রবি নদী নামে চিহ্নিত) নদীর তীরে একদিকে ভরত বংশের ত্রতসু কুলের রাজা সুদাস এবং অন্য পক্ষে দশজন রাজার সংগঠনের মধ্যে সঙ্ঘটিত হয়েছিল।
ভারত ও পাকিস্তানের আন্তঃসীমান্ত ইরাবতী নদীটি সিন্ধু নদ অববাহিকার একটি অবিচ্ছেদ্য অংশ এবং সিন্ধু অববাহিকার মূলস্রোতে পরিণত হয়। ইরাবতী নদীর জল পাকিস্তানের সিন্ধু নদী দ্বারা আরব সাগরে (ভারত মহাসাগরে) পতিত হয়। ভারতের হিমাচল প্রদেশের কাঙরা জেলার বাড়া ভাঙ্গালে নদীটি উৎপন্ন হয়। ৭২০ কিলোমিটার (৪৫০ মাইল) দৈর্ঘ্য প্রবাহিত হওয়ার পর নদীটি ভারতের মোট ১৪,৪৪২ বর্গ কিলোমিটার (৫,৫৭৬ বর্গ কিলোমিটার) এলাকার মোট জলাভূমি নিষ্কাশন করে। পশ্চিমে প্রবাহিত হয়ে, এটি পীর পঞ্জাল এবং ধৌলাধর শ্রেণী দ্বারা, একটি ত্রিভূজ অঞ্চল গঠন করে।
ইরাবতী নদী ভারতের হিমাচল প্রদেশের কাঙ্গরা জেলার মুল্থান তহসিলের হিমালয় অঞ্চলে উৎপন্ন হয়। [9] এটি একটি উত্তর-পশ্চিমাঞ্চলের গতিপথ অনুসরণ করে এবং এটি একটি বারোমেসে নদী। মধ্য হিমালয়ের দক্ষিণাংশে ১৪ হাজার ফুট (৪,৩০০ মিটার) উঁচুতে গ্রীষ্মমণ্ডলীয় ক্ষেত্রগুলি থেকে উঠে আসা পাঁচটি পাঞ্জাব নদীগুলির মধ্যে এটি সবচেয়ে ছোট। এটি বারাভাঙ্গাল, বারা বানসু ও চাম্বা জেলার মধ্য দিয়ে প্রবাহিত হয়। নদীটির ধারে ছড়িয়ে ছিটিয়ে থাকা পাথরের সাথে প্রথম দিকে দ্রুত প্রবাহিত হয়। ইরাবতী নদী এই অঞ্চলে ১৮৩ ফুট প্রতি মাইল (৩৪.৭ মি / কিমি) ঢালু গিরিখাতে প্রবাহিত হয় এবং বেশিরভাগ বরফ গলা জল, কারণ এই অঞ্চলটি বৃষ্টি ছায়ায় অবস্থিত। এর দুটি প্রধান উপনদী, বুধিল এবং নাই বা ধোনা তার উৎস থেকে ৬৪ কিলোমিটার (৪০ মাইল) মিলিত হয়। বুধিল নদী পাহাড়ের লাহুল শ্রেণি থেকে উৎপন্ন হয় এবং ৪,০৮০ মিটার (১৩,৩৯০ ফুট) উঁচুতে এবং মণিমহেশ কৈলাশ চূড়া ও মণিমহেশ হ্রদের নিকটে এর উৎপত্তি এবং উভয় স্থলই হিন্দু তীর্থস্থান।
ইউরোপিয়ান ইউনিভার্সিটি অব বাংলাদেশ

ইউরোপিয়ান ইউনিভার্সিটি অব বাংলাদেশ (সংক্ষেপে ইইউবি) বাংলাদেশের রাজধানী ঢাকায় অবস্থিত একটি বেসরকারি বিশ্ববিদ্যালয়। প্রতিষ্ঠানটি ২০১২ সালে "বেসরকারি বিশ্ববিদ্যালয় আইন ১৯৯২" অনুযায়ী প্রতিষ্ঠিত হয়। ঢাকার মিরপুরে এবং শ্যামলীতে একাধিক ভবনের সমন্বয়ে গঠিত হয়েছিল বিশ্ববিদ্যালয়ের ক্যাম্পাস। বর্তমানে গাবতলীতে শিক্ষা মন্ত্রণালয়ের অনুমোদিত নিজস্ব ক্যাম্পাসে বিশ্ববিদ্যালয়টি তাদের শিক্ষা কার্যক্রম চালাচ্ছে। বির্শিষ্ট শিক্ষাবিদ প্রফেসর ড. মকবুল আহমেদ খান বিশ্ববিদ্যালয়টির অন্যতম প্রতিষ্ঠাকালীন সদস্য এবং বর্তমান উপাচার্য হিসেবে প্রফেসর ইঞ্জিঃ মোঃ আলিম দাদ দায়িত্ব পালন করছেন। এখানে বিজ্ঞান ও প্রকৌশল, অর্থনীতি ও ব্যবসা এবং কলা অণুষদের অধীনে রয়েছে স্নাতক ও স্নাতকোত্তর পর্যায়ের বিভিন্ন বিষয়সমূহ।
রাজধানী ঢাকার অন্যতম গুরুত্বপূর্ণ এলাকা গাবতলী রোডে বিশ্ববিদ্যালয়ের নিজস্ব ক্যাম্পাস অবস্থিত। ৫.৫০ লক্ষ বর্গফুটের ১৪ তলা বিশিষ্ট এই বিশ্ববিদ্যালয়য়ের স্থায়ী ক্যাম্পাস গঠিত ১০/০৭/২০১৮ ইং তারিখে শিক্ষা মন্ত্রণালয় কর্তৃক অনুমোদন লাভ করে।
ইউরোপিয়ান ইউনিভার্সিটি অব বাংলাদেশের সম্মানিত আচার্য হিসাবে গণপ্রজাতন্ত্রী বাংলাদেশ সরকারের রাষ্ট্রপতি জনাব আবদুল হামিদ এবং উপাচার্য হিসেবে জনাব প্রফেসর ইঞ্জি মোঃ আলিম দাদ দায়িত্ব পালন করছেন।
এ বিশ্ববিদ্যালয়ে ৪টি অনুষদের অধীনে মোট ১৪টি বিষয় নিয়ে পড়াশোনা করার সুযোগ রয়েছে।
বছরে তিনবার ভর্তি কার্যক্রম পরিচালিত হয়ে থাকে বসন্ত, গ্রীষ্ম এবং শীতকালীন সেমিস্টারে।:
বড়ির বিয়ে

বড়ির বিয়ে হল রাঢ়-বাংলার হিন্দু গৃহবধূদের মধ্যে প্রচলিত একটি পরম্পরাগত লৌকিক আচার-অনুষ্ঠান। অগ্রহায়ণ মাসের শুক্লপক্ষে নতুন ডালের বড়ি দেওয়াকে কেন্দ্র করে বাঙালি হিন্দুসমাজে এই রীতি পালিত হয়। ভারতের পশ্চিমবঙ্গের হাওড়া, হুগলি, মেদিনীপুর, উত্তর ও দক্ষিণ চব্বিশ পরগনায় এর প্রচলন আছে। স্থানবিশেষে এই বিয়েকে "বুড়োবুড়ির বিয়ে"ও বলা হয়ে থাকে। 
রাঢ়-বঙ্গে, কিছু কিছু বাঙালি পরিবারে, অগ্রহায়ণ মাসের শুক্লপক্ষে নতুন ওঠা বিউলির ডাল ও চালকুমড়ো বেটে বড়ি দেওয়া শুরু হয়। এসময় বাড়ির সধবা মহিলাদের উপস্থিতিতে "বড়ি-বর" ও "কনে-বড়ি"র বিয়ে দেওয়া হয়।
প্রথমে ডাল ও চালকুমড়ো বেটে দুটো বড় বড় আকারের বড়ি তৈরি করা হয় — এরা হল বিয়ের 'বর' ও 'কনে'। এছাড়া, আরও পাঁচটি বা সাতটি বড়ি দেওয়া হয় — এদেরকে 'এয়োস্ত্রী' হিসাবে চিহ্নিত করা হয়। এরপর একটা কুলোতে বর ও কনেকে মুখোমুখি বসিয়ে চারপাশে "এয়ো-বড়ি"দের গোল করে ঘিরে বসানো হয়; এবার বিয়ের সময়ে বর ও কনের মাথায় দূর্বাঘাস দিয়ে কনে ও এয়ো-বড়িদের মাথায় সিঁদুর পরানো হয়। এভাবে ধান-দূর্বা দিয়ে, শঙ্খধ্বনি ও উলুধ্বনি করে "বড়ির বিয়ে" সম্পন্ন হয়। বিয়ের অনুষ্ঠান সমাধা হয়ে গেলে কুলোতে আরও বড়ি দিয়ে রোদে শুকাতে দেওয়া হয়।
এই বিয়ে সুসম্পন্ন হলে তবেই সারাবছর ধরে বড়ি দেওয়া সম্ভব হবে, বর-বউয়ের সম্মিলিত উর্বরাশক্তির ফলেই পরবর্তী কালের শত শত বড়ি-সন্তানের জন্ম হবে — এই তাদের ঐতিহ্যগত বিশ্বাস। এই লৌকিক আচারের মধ্যে কৃষি ও উর্বরতা বৃদ্ধির সাদৃশ্যসূচক যাদুবিশ্বাস কাজ করে বলে মনে করা হয়। 
বিয়ের ছড়াও আগে প্রচলিত ছিল, তবে আধুনিক সময়ে এগুলি ক্রমে বিলুপ্তির পথে পৌঁছেছে।
টু কিল আ মকিংবার্ড (চলচ্চিত্র)

টু কিল আ মকিংবার্ড ১৯৬২ সালে রবার্ট মুলিগান পরিচালিত মার্কিন নাট্য চলচ্চিত্র। হার্পার লি'র ১৯৬০ সালের পুলিৎজার পুরস্কার-বিজয়ী একই নামের উপন্যাসের ওপর ভিত্তি করে চলচ্চিত্রটির চিত্রনাট্য রচনা করেন হোর্টন ফুট। অটিকাস ফিঞ্চ চরিত্রে গ্রেগরি পেক এবং স্ট্রাউট চরিত্রে মেরি ব্যাডম অভিনয় করেন। "টু কিল আ মকিংবার্ড" চলচ্চিত্রের মাধ্যমে রবার্ট ডুভল, উইলিয়াম উইনডম, এবং এলিস ঘোস্টলির চলচ্চিত্রে অভিষেক ঘটে।
চলচ্চিত্রটি সমালোচকদের কাছ থেকে অতিশয় ইতিবাচক পর্যালোচনার পাশাপাশি বক্স-অফিসে সাফল্য লাভ করে, এবং বাজেটের চেয়ে ১০ গুণ বেশি আয় করে। চলচ্চিত্রটি তিনটি একাডেমি পুরস্কার জিতেছে, যার মধ্যে শ্রেষ্ঠ অভিনেতা হিসেবে পেক পুরস্কার লাভ করে এবং পাশাপাশি আটটি মনোনয়ন পায়, যার মধ্যে শ্রেষ্ঠ চলচ্চিত্রের মনোনয়ন রয়েছে।
১৯৯৫ সালে চলচ্চিত্রটি জাতীয় চলচ্চিত্র রেজিস্ট্রির তালিকাভুক্ত হয়। ২০০৩ সালে আমেরিকান ফিল্ম ইনস্টিটিউট অটিকাস ফিঞ্চ চরিত্রটিকে ২০শ শতাব্দীর শ্রেষ্ঠ চলচ্চিত্র চরিত্র ঘোষণা করে। ২০০৭ সালে এফআই'এর ১০ম বার্ষিকী তালিকায় সর্বকালের শ্রেষ্ঠ মার্কিন চলচ্চিত্রের পঁচিশতম স্থানে অবস্থান করে। ২০০৫ সালে ব্রিটিশ ফিল্ম ইনস্টিটিউট ১৪ বছর বয়সের মধ্যে আপনার অবশ্যই দেখা উচিত এমন ৫০টি চলচ্চিত্রের তালিকায় এই চলচ্চিত্রটির নাম অন্তর্ভুক্ত করে। ২০১২ সালে ইউনিভার্সাল পিকচার্সের ১০০তম বার্ষিকীর অংশ হিসেবে চলচ্চিত্রটি পুনরুদ্ধার করা হয় এবং ব্লু-রে ও ডিভিডি-তে মুক্তি দেওয়া হয়।
চলচ্চিত্রের উদ্বোধনী কৃতীত্বের ক্রমানুসারে:
বারোমাস্যা

বারমাস্যা হল মধ্যযুগীয় বাংলা সাহিত্যের মঙ্গলকাব্য ধারার কেন্দ্রীয় নারী চরিত্রের বছরের বারোমাসের জীবনচর্যার সুখদুঃখের আত্মবিবরণী। এই বিশেষ সংগীতে নারীর বাস্তব মনস্তত্ত্বের প্রতিফলনের সঙ্গে যুক্ত হয়েছে সমসাময়িক সমাজচিত্র।
মধ্যযুগের বাংলা সাহিত্যের মঙ্গলকাব্যের রচয়িতাগণ কাব্যের অপরিহার্য অঙ্গ হিসাবে বারোমাস্যায় নায়িকাদের জবানীতে তাদের বারো মাসের জীবনযাত্রার পুঙ্খানুপুঙ্খ বর্ণনা তুলে ধরেছেন। তবে, এর বিষয়বস্তুতে নারীর দুঃখের বর্ণনাই সুখের চেয়ে তুলনামূলকভাবে অনেক বেশি।
এগুলির মধ্যে সবচেয়ে উল্লেখযোগ্য হল কবিকঙ্কণ মুকুন্দরাম চক্রবর্তীর চণ্ডীমঙ্গল কাব্যের প্রধানা চরিত্র ফুল্লরার বারোমাস্যা। দেবী চণ্ডীকে ফুল্লরা বৈশাখ থেকে চৈত্র পর্যন্ত বারোমাসের তার যে কাহিনি বর্ণনা করেছে, সেখানে নিম্নবিত্ত সমাজজীবনের প্রাত্যহিক বাস্তবচিত্র ধরা পড়েছে। মঙ্গলকাব্য ছাড়াও বাংলায় অনূদিত মহাকাব্য ও বৈষ্ণব পদাবলিতে বারোমাস্যার অনুষঙ্গ রয়েছে। যেমন: কৃত্তিবাসী রামায়ণে, রামচন্দ্র বনবাসে যাওয়ার পর পুত্রবিহনে বেদনাতুর মাতা কৌশল্যার বারোমাসের দিনযাপনের পরিচয় পাওয়া যায় 'কৌশল্যার বারোমাস্যা'য়। আবার বৈষ্ণব পদাবলিতে, কৃষ্ণ বৃন্দাবন ছেড়ে মথুরায় চলে যাওয়ার পর বিরহিণী রাধার দুঃখের বারোমাস্যা পরিবেশিত হয়েছে। বাংলা ছাড়াও অন্যান্য ভারতীয় ভাষার প্রাচীন সাহিত্যে বারোমেস্যার সন্ধান পাওয়া যায়।
সামান খুদা

অষ্টম শতাব্দীর একজন পার্সিক সম্ভ্রান্ত মুসলিম ব্যক্তি, যার পরবর্তী বংশধর নাসর ইবনে আহমদ পারস্য ও তার পার্শ্ববর্তী বিভিন্ন অঞ্চল নিয়ে সামানীয় নামক, "সুন্নি মুসলিম" নামক একটি সালতানাত বা রাজবংশ প্রতিষ্ঠা করেন। যদিও সামান খুদা শব্দটি সামানী ধর্মীয় দৃষ্টিকোণ থেকে ঐশ্বরিক ক্ষমতাসম্পন্ন কোন ব্যক্তিকে ডাকা হতো, যেমন :বাংলার বিভিন্ন অঞ্চলে পীর-মুর্শিদদের প্রতি ভক্তিমূলক গানে (তড়ানে ওয়ালা বাবা বাঁচানে ওয়ালা...), ওনাদেরকেও ঐরকম ক্ষমতা সম্পন্ন বলে উল্লেখ করা হয়। কিন্তু উনি সেই রকম সামানী পদবি ছিলেন কিনা নিশ্চিত হওয়া যাচ্ছে না। তবে, তাঁর প্রভাবশালী হওয়ার প্রমাণ ইতিহাসে পাওয়া যায়।
বাতোঁ বাতোঁ মেঁ

বাতোঁ বাতোঁ মেঁ () হচ্ছে ১৯৭৯ সালে মুক্তিপ্রাপ্ত ভারতীয় প্রণয়ধর্মী হাস্যরসাত্মক চলচ্চিত্র যার প্রযোজনা এবং পরিচালনা করেছিলেন বাসু চ্যাটার্জী। চলচ্চিত্রটিতে অভিনয় করেন অমল পালেকর, টিনা মুনিম, ড্যাভিড,পার্ল পদমসী, আসরানি, এবং রণজিৎ চৌধুরী।
চলচ্চিত্রটির সঙ্গীত পরিচালনা করেছিলেন রাজেশ রোশন। চলচ্চিত্রটির সবগুলো গানই দর্শক মহলে জনপ্রিয়তা লাভ করে।
রাজেস প্রেরা (পার্ল পদ্মসি) একজন বিধবা যে তার পুত্র শাভি (রনজিৎ চ্যাটার্জী) এবং তার আদের বন্যা, ন্যানছি (টিনা মুনিম) এর সাথে থাকে।তার বোন একজন সুদার্শন পুরুষের সাথে বিবাহ করতে চায়।তার ভাই এবং টম ডেভিড একজনকে পরিচয় করিয়ে দেয়,সেই ব্যক্তিটির নাম হলো (অমল পালেকর)।তাদের পরিচয় হয় সাকাল ৯.১০ এ ওয়েস্টার্ণ এর লোকাল ররেলওয়ে স্টেশনে।তারা বান্দ্রা থেকে কুরুচগেটে যাচ্ছিল।টম তার সাথে আরেক জনকে পরিচয় করিয়ে দেয় তার ননাম টনি রজি।তারপর দুজনের ভিতর বন্ধুত্ব হয়ে উঠে।ন্যান্সি তাকে মনে মনে ভালোবেসে ফেলে।চলচ্চিত্রের শেষ দির্শে তারা বিবাহ বন্ধনে আবদ্ধ হয়।দ
চলচ্চিত্রটির সঙ্গীত পরিচালক ছিলেন রাজেশ রোশন।
গানের তালিকাঃ
রায়গঞ্জ বিধানসভা কেন্দ্র

রায়গঞ্জ (বিধানসভা কেন্দ্র) ভারতের পশ্চিমবঙ্গ রাজ্যের উত্তর দিনাজপুর জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৫ নং রায়গঞ্জ বিধানসভা কেন্দ্রটি রায়গঞ্জ পৌরসভা এবং বাহিন, মারাইকুপ, গৌরি, কমলাবাটি-১ এবং কমলাবাটি-২ গ্রাম পঞ্চায়েত গুলি রায়গঞ্জ সিডি ব্লক এর অন্তর্গত।
রায়গঞ্জ বিধানসভা কেন্দ্রটি ৫ নং রায়গঞ্জ লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের মোহিত সেনগুপ্ত তার নিকটতম প্রতিদ্বন্দ্বী সমাজবাদী পার্টির কিরণময় নন্দকে পরাজিত করেন।
২০০৬ সালের নির্বাচনে, ভারতীয় জাতীয় কংগ্রেসের চিত্তরঞ্জন রায় তার নিকটতম প্রতিদ্বন্দ্বী জাতীয়তাবাদী কংগ্রেস পার্টির দিলীপ কুমার দাসকে পরাজিত করেন।
২০০৬ এবং ২০০১ সালের বিধানসভা নির্বাচনে, কংগ্রেসের চিত্তরঞ্জন রায় ৩৫ নং রায়গঞ্জ বিধানসভা কেন্দ্র থেকে জয়লাভ করেন, তার নিকটতম প্রতিদ্বন্দ্বী এনসিপি'র দিলীপ কুমার দাসকে এবং সিপিআই (এম) এর হরিনারায়ণ রায়কে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের দিলীপ কুমার দাস সিপিআই (এম) -এর খগেন্দ্রনাথ সিনহাকে পরাজিত করেন। ১৯৯১ সালে সিপিআই (এম) -এর খগেন্দ্রনাথ সিনহা কংগ্রেসের দিলীপ দাসকে পরাজিত করেন এবং ১৯৮৭ সালে কংগ্রেসের দীপেন্দ্র বর্মনকে পরাজিত করেন। ১৯৮২ সালে কংগ্রেসের দীপেন্দ্র বর্মন সিপিআই (এম) -এর খগেন্দ্রনাথ সিনহাকে পরাজিত করেন। ১৯৭৭ সালে সিপিআই (এম) -এর খগেন্দ্রনাথ সিনহা জনতা পার্টির মহেন্দ্রনাথ বর্মনকে পরাজিত করেন।
১৯৭২ এবং ১৯৭১ সালে কংগ্রেসের রমেন্দ্রনাথ দত্ত জয়ী হন। ১৯৬৯ সালে সিপিআই (এম) -এর মানষ রায় জয়ী হন। ১৯৬৭ সালে পিএসপি এন.এন. কুন্ডু জয়ী হন। ১৯৬২ সালে কংগ্রেসের রমেন্দ্রনাথ দত্ত জয়ী হন। ১৯৫৭ এবং ১৯৫১ সালে রায়গঞ্জ কেন্দ্রটি যৌথ আসন ছিল। ১৯৫৭ সালে কংগ্রেসের হাজি বদিরুদ্দীন আহমদ ও শ্যামা প্রসাদ বর্মণ উভয়েই জয়ী হন। ১৯৫১ সালে কংগ্রেসের শ্যামা প্রসাদ বর্মণ ও গুলাম হামিদুর রহমান উভয়েই জয়ী হন।
আরভিং থালবার্গ

আরভিং গ্রান্ট থালবার্গ (ইংরেজি: Irving Grant Thalberg; ৩০শে মে ১৮৯৯ - ১৪ই সেপ্টেম্বর ১৯৩৬) ছিলেন একজন মার্কিন চলচ্চিত্র প্রযোজক। তিনি চলচ্চিত্র যুগের শুরুর বছরগুলোতে চলচ্চিত্র প্রযোজনা শুরু করেন। তার পাণ্ডুলিপি ও অভিনয়শিল্পী নির্বাচন, ব্যবস্থাপনা কর্মী সংগ্রহ, ও চলচ্চিত্র থেকে মুনাফা অর্জনের জন্য তাকে "দ্য বয় ওয়ান্ডার" বলে ডাকা হতো। তার প্রযোজিত উল্লেখযোগ্য ব্যবসাসফল চলচ্চিত্র হল "গ্র্যান্ড হোটেল", "চায়না সিজ", "ক্যামিল", "মিউটিনি অন দ্য বাউন্টি" ও "দ্য গুড আর্থ"।
থালবার্গ ১৮৯৯ সালের ৩০শে মে নিউ ইয়র্কের ব্রুকলিনে জন্মগ্রহণ করেন। তার পিতা উইলিয়াম থালবার্গ ও মাতা হেনরিয়েটা হেইমান ছিলেন জার্মান ইহুদি অভিবাসী। তার জন্মের কিছুদিন পর তাকে "ব্লু বেবি উপসর্গ"-এর চিকিৎসা করা হয়। তার হৃদপিণ্ডে অক্সিজেনের সরবরাহ কমে যাওয়ায় তার এই রোগ দেখা দেয়। তার পারিবারিক চিকিৎসক ও বিশেষজ্ঞ জানায় যে তিনি বিশ বছর বা সর্বোচ্চ ত্রিশ বছর পর্যন্ত বেঁচে থাকবেন।
ইসমাইলি

ইসমাইলিবাদ (; ) হল শিয়া ইসলামের একটি শাখা বা উপদল। ইসমাইলিরা ইসমাইল ইবনে জাফরকে তাঁর পিতা জাফর আস-সাদিকের নিযুক্ত আধ্যাত্মিক স্থলাভিষিক্ত (ইমাম) হিসাবে গ্রহণ করার ফলে তারা এই নাম লাভ করে, যা তাদের ইসনা আশারিয়াদের থেকে পৃথক করে যারা পক্ষান্তরে ইসমাইলের ছোট ভাই মুসা আল-কাজিমকে পরবর্তী ইমাম হিসেবে গ্রহণ করেছিল।
ইসমাইলি মতবাদ এক পর্যায়ে শিয়া ইসলামের বৃহত্তম শাখায় পরিণত হয়েছিল, দশম থেকে দ্বাদশ শতাব্দীতে ফাতিমীয় খিলাফত প্রতিষ্ঠার মধ্য দিয়ে রাজনৈতিক শক্তি হিসাবে শীর্ষবিন্দুতে পৌঁছে গিয়েছিল। ইসমাইলিরা তওহীদ ও খতমে নবুয়তে বিশ্বাস করে এবং মুহাম্মদকে তারা “সমগ্র মানবতার প্রতি আল্লাহর চূড়ান্ত নবী ও রসূল” হিসাবে বিবেচনা করে। ইসমাইলি ও ইসনা আশারিয়া উভয়ই অভিন্ন প্রাথমিক ছয় ইমামকে গ্রহণ করে; ইসমাইলিরা ইসমাইল ইবনে জাফরকে সপ্তম ইমাম হিসাবে গ্রহণ করে।
খ্রিস্টীয় অষ্টম শতাব্দীতে মুহম্মদ ইবনে ইসমাইলের মৃত্যুর পর ইসমাইলিবাদের শিক্ষাগুলো আরও রূপান্তরিত হয়ে আজকের বিশ্বাস ব্যবস্থায় পরিণত হয়, যা ইসলামের গভীর, গূঢ় (বাতিন) অর্থের উপর স্পষ্টভাবে গুরুত্বারোপ করে। উসুলিবাদ ও আখবারিবাদের চূড়ান্তভাবে অধিকতর আক্ষরিকতামুখী (জাহির) বিকাশের সাথে সাথে শিয়া ইসলাম দুটি পৃথক দিকে বিকশিত হয়: রূপক ইসমাইলি, আলেভি, বেকতাশি, আলীয়ান এবং আলবীয় গোষ্ঠীগুলি ঈশ্বরের রহস্যবাদী পন্থা ও প্রকৃতি এবং এর পাশাপাশি “জমানার ইমামকে” গূঢ় সত্য এবং বোধগম্য ঐশ্বরিক বাস্তবতা প্রকাশের প্রতিনিধি হিসাবে গ্রহণের উপর মনোনিবেশ করে, অন্যদিকে অধিক আক্ষরিকতাবাদী উসুলি ও আখবারি দলগুলি দৈব আইন (শরীয়ত) এবং নবী মুহম্মদ ও বারো ইমামের কর্ম ও বক্তব্যের (সুন্নত) প্রতি মনোনিবেশ করে।
ইসমাইলি চিন্তাধারা নয়াপ্লাতোবাদ দ্বারা ব্যাপকভাবে প্রভাবিত।
সর্ববৃহৎ উপদল হল নিজারি ইসমাইলি এবং তারা চতুর্থ আগা খানকে ৪৯শ বংশানুক্রমিক ইমাম হিসাবে গণ্য করে, অন্যদিকে বাকি দলগুলি তৈয়িবি ইসমাইলি হিসাবে পরিচিত। বৃহত্তম ইসমাইলি জনগোষ্ঠী বাদাখশানে বসবাস করে, তবে মধ্য এশিয়া, আফগানিস্তান, পাকিস্তান, ইয়েমেন, লেবানন, মালয়েশিয়া, সিরিয়া, ইরান, সৌদি আরব, ভারত, জর্ডান, ইরাক, পূর্ব আফ্রিকা, অ্যাঙ্গোলা, বাংলাদেশ ও দক্ষিণ আফ্রিকায় ইসমাইলিদের বসবাস রয়েছে। সাম্প্রতিক বছরগুলোতে তারা ইউরোপ, যুক্তরাষ্ট্র কানাডা, অস্ট্রেলিয়া, নিউ জিল্যান্ড ও ত্রিনিদাদ ও টোবাগোতে প্রবসন নিয়েছে।
ঘড়িয়াল ডাঙ্গা বিল

ঘড়িয়াল ডাঙ্গা বিল কুড়িগ্রাম জেলার রাজারহাট উপজেলা সদর থেকে ৪ কি.মি পশ্চিমে ঘড়িয়াল ডাংগা বিল অবস্থিত। বিলটির কিছু অংশ উপজেলা সদরে পড়েছে। অনেকের মতে, ঐ বিলের নাম অনুসারে ঘড়িয়াল ডাংগা ইউনিয়ন পরিষদের নামকরণ করা হয়েছে।বর্তমানে ঘড়িয়ালডাঙ্গা ইউনিয়নের সর্ব প্রাচীন বিল হিসাবে সমাদিত। প্রতিবছর সরকার কর্তৃক এটি কে ইজারা দেয়া হয়। 
কথিত আছে এই বিলে এলাকাবাসি ঘড়িয়াল লাঠি দিয়ে পিটিয়ে মেরেছে। আর সেই থেকে এর নাম হয়েছে ঘড়িয়াল ডাংগা। 
ধনুক আকৃতির বিলটির দৈর্ঘ্য প্রায় ১ কি.মি। চৈত্রকালে বিলের পানির গভীরতা গড়ে ৮ থেকে ১০ ফুট।
সেনগুপ্ত

সেনগুপ্ত/সেনশর্মা হলো বঙ্গ বা বাংলার সাধারণ হিন্দু বাঙালি বৈদ্য জাতির একটি স্থানীয় বংশ পদবী। বৈদ্যরা আয়ুর্বেদ চর্চাকারীদের এক বিশেষ অংশ যারা বাংলায় মূলত সেন সাম্রাজ্যের সময়কালে একটি স্বতন্ত্র চিকিৎসক জাতি-গোষ্ঠীতে রূপান্তরিত হয়েছিলেন।
২০১৪ সালের সমীক্ষা অনুযায়ী 'সেনগুপ্ত' পদবী ধারকদের মধ্যে ৬৭.৮% ভারত এর এবং ২২.২% বাংলাদেশ এর বাসিন্দা। এঁদের উপস্থিতি নিম্নোক্ত রাজ্য ও কেন্দ্রশাসিত অঞ্চলে জাতীয় গড়ের চেয়ে বেশি দেখা যায়:
লুঙ্গি ডান্স

লুঙ্গি ডান্স হলো একটি ভারতীয় গান ২০১৩-এর বলিউড চলচ্চিত্র "চেন্নাই এক্সপ্রেস"-এর সাউন্ডট্রেকের জন্য ভারতীয় রেপার ইয়ো ইয়ো হানি সিং দ্বারা লিখিত এবং গাওয়া হয়। গানটি, এর সাউন্ডট্রেকের বাকিগুলির সাথে, আনুষ্ঠানিকভাবে ১ জুলাই ২০১৩-তে মুক্তি দেওয়া হয়। গানটি রজনীকান্তের জন্য একটি উপহার।
"লুঙ্গি ডান্স" ছিল অ্যালবামটি থেকে নবম একক। চলচ্চিত্রের আসল সঙ্গীতের আরম্ভানুষ্ঠানটি মুম্বইয়ে অনুষ্ঠিত হয়, যেখানে চলচ্চিত্রের সঙ্গীত পরিচালক এবং অভিনয়ের সদস্যদের দ্বারা পরিবেশনাটি দেখা হয়। তারকাখচিত অনুষ্ঠানটির টেলিভিশনের প্রচারের অধিকারগুলি একটি টিভি চ্যানেলের কাছে ₹৪৮ কোটি (৳৬৫ কোটি)-তে বিক্রি করে দেয়। গানটিতে লুঙ্গিকে বেশি উল্লেখযোগ্যভাবে জনপ্রিয় করে তুলে বলা হচ্ছে, ভারতের ঐতিহ্যবাহী পোশাক বিশেষভাবে তামিল নাড়ুতে।
গানটি ইয়ো ইয়ো হানি সিং দ্বারা রচিত, একটি উপহার হিসেবে থালাইভার-এর জন্য (তামিলে "জননেতা"), যা এখানে অভিনেতা রজনীকান্তকে উল্লেখ করা হয়। গানের গীতিকবিতা থেকে সংগ্রহ অংশের মধ্যে রয়েছে:
অল দ্য রাজনী ফ্যান্স...<br>
<br>
সকল রজনী ভক্ত...<br>
<br>
জিস্কো জো ভী হ্যায় করনা ভো কর লো<br>
ইধর হী ম্যাঁয় হুঁ খড়া পকড় লো<br>
ঘর পে যা কে তুম গুগল কর লো<br>
মেরে বারে মেঁ উইকিপিডিয়া পে পঢ় লো<br>
<br>
যার যা করতে চান, কর<br>
আমি এখানে, আমাকে ধরো<br>
(বা) ঘরে যাও, এবং আমাকে গুগল কর,<br>
(বা) উইকিপিডিয়াতে আমার সম্বন্ধে পড়ে নেও<br>
<br>
লুঙ্গি ডান্স, লুঙ্গি ডান্স...
সোন নদী

সোন নদী বা শোণ নদ (অন্য উচ্চারণ "সোনে"); যমুনা নদী এর পরে গঙ্গার দক্ষিণ উপনদীগুলির 'দ্বিতীয় বৃহত্তম নদী'। প্রাথমিকভাবে এখানের বনভোজন স্থানগুলির কারণে কাব্যরা খুর্দ সোন নদীর তীরে একটি সুন্দর জায়গা।
সোন নদীর মধ্যপ্রদেশের অমরকণ্টকএর কাছ থেকে উৎপত্তি, নর্মদা নদী র উৎসের পূর্বদিকে এবং প্রবলভাবে পূর্ব দিকে অগ্রসর হওয়ার পূর্বে যেখানে দক্ষিণপশ্চিম-উত্তরপূর্ব বরাবর কাইমুর শ্রেণীর সম্মুখীন হয় সোন তার আগে মধ্যপ্রদেশ রাজ্যের উত্তর-উত্তর-পশ্চিম দিক দিয়ে প্রবাহিত হয।সোন নদী কাইমুর শ্রেণীর সমন্তরাল, উত্তরপ্রদেশ, ঝাড়খণ্ড ও বিহার এর মধ্য দিয়ে পূর্ব-উত্তর-পূর্ব বরাবর প্রবাহিত পাটনার পশ্চিমে গঙ্গায় মিলিত হয়। ভৌগলিকভাবে সোনের নিম্ন উপত্যকা নর্মদা উপত্যকার বিস্তার এবং কাইমুর শ্রেণী বিন্ধ শ্রেনীর বিস্তার । ডেহরি অন সোন এবং সোনভদ্র সোন নদীর উপর প্রধান দুই শহর।
সোন নদী ৭৮৪ কিলোমিটার (৪৮৭ মাইল) দীর্ঘ, ভারতের দীর্ঘতম নদী। [2] এর প্রধান উপনদী রিহানদ ও উত্তর কোয়েল। সোনের একটি খাড়া ঢাল (৩৫-৫৫ সেন্টিমিটার প্রতি) রয়েছে, তাতে অববাহিকায় বর্ষার জল জমা হয়। সোন, বিস্তৃত এবং অগভীর হওয়ায়, বছরের বাকি সময়ে বাকী অংশে জল সংযোগ বিচ্ছিন্ন হয়ে থাকে। সোনের চ্যানেল অত্যন্ত বিস্তৃত (প্রায় ৫ কিলোমিটারের ডেহরির উপর) কিন্তু প্লাবনভূমি স্রোত হয়, মাত্র ৩ থেকে ৫কিলোমিটার (২-৩ মি) প্রশস্ত। অতীতে, সোন অবশ্যই গতি পরিবর্তনের জন্য কুখ্যাত ছিল, কারণ এটি পূর্ব তীরের কাছাকাছি অনেক পুরাতন নদীটির দেখতে পাওয়া যায়। আধুনিক সময়ে এই প্রবণতাটি ডেরির আনিকাট দিয়ে আটকান হয়েছে এবং এখন ইন্দ্রপুরী ব্যারেজ দিয়ে।
১৪৪০ মিটার রেল ও সড়ক ল্যাটিস-গার্ডার কংক্রিট এবং ইস্পাত আবদুল বারী সেতু (পূর্বে কিন্তু ব্যাপকভাবে কোলভার ব্রিজ নামে পরিচিত ছিল এবং তারও পূর্বে সোন সেতু) ১৮২৫ সালে আরার নিকটবর্তী অঞ্চলে সম্পন্ন হয়)। [5] ১৯০০ সালে ডেহরিতে নেহেরু সেতু নির্মাণের পূর্ব পর্যন্ত, এটি ভারতের সবচেয়ে দীর্ঘ সেতু ছিল। It remained the longest bridge in India, until the Nehru Setu bridge at Dehri was opened in 1900.
সোনের প্রথম বাঁধটি ১৮৭৩-৭৪ সালে ডেহরিতে নির্মিত হয়েছিল।
ইন্দ্রপুরী বাঁধটি ৮ কিলোমিটার (৫ মাইল) উপরে ১৯৬৮ সালে চালু হয়। 
২০০৮ সালে মধ্য প্রদেশের বানসাগর বাঁধ চালু হয়।
ভারতের নদীর তালিকা
সত্যনারায়ণ

সত্যনারায়ণ হলেন হিন্দু দেবতা বিষ্ণু-নারায়ণের একটি বিশেষ মূর্তি। পশ্চিমবঙ্গ ও বাংলাদেশে সত্যনারায়ণ সত্যপীর নামেও পরিচিত। সত্যনারায়ণের পাঁচালি ও ব্রতকথায় উল্লিখিত কাহিনি অনুযায়ী, সত্যনারায়ণ পীরের ছদ্মবেশ ধারণ করে নিজের পূজা প্রচলন করেছিলেন। গবেষকদের মতে, বাংলার সত্যনারায়ণ-সত্যপীর ধারণাটি হিন্দু ও মুসলমান সংস্কৃতির সংমিশ্রণের ফল।
স্কন্দপুরাণের আবন্ত্য খণ্ডের অন্তর্গত রেবাখণ্ডে সত্যনারায়ণ ব্রতের নিয়মাবলি ও মাহাত্ম্য বর্ণিত হয়েছে। বিষ্ণু-নারায়ণের মতো সত্যনারায়ণও পীতবস্ত্র-পরিহিত, নীলবর্ণ, চতুর্ভূজ ও শঙ্খচক্রগদাপদ্মধারী। পার্থক্যের মধ্যে সত্যনারায়ণ পূজা হয় সন্ধ্যাবেলা এবং এই পূজায় ঘি, কলা, চালগুঁড়ি বা ময়দা, চিনি অথবা গুড়, দুধ প্রভৃতির সংমিশ্রণে শিন্নি ভোগ দেওয়ার নিয়ম আছে।
কিংবদন্তি অনুযায়ী, খ্রিস্টীয় ১৫শ শতাব্দীতে রাজা গণেশের কন্যা সত্যনারায়ণ বা সত্যপীরের পূজা করেন। মধ্যযুগে হিন্দু-মুসলমান উভয় সম্প্রদায়ের মানুষ ভিক্ষালব্ধ উপকরণের দ্বারা সত্যপীরের পূজা করতেন, সত্যপীরের পাঁচালি গাইতেন এবং প্রসাদী শিন্নি ভাগ করে খেতেন। কালক্রমে হিন্দু-মুসলমানের মিলিত ধর্মাচরণের প্রথাটি বিলুপ্ত হলে মুসলমানেরা পীরের দরগায় শিন্নি উৎসর্গ করতে শুরু করেন এবং হিন্দুরা সত্যপীরের স্থানে সত্যনারায়ণ পূজা শুরু করলেন। অবশ্য হিন্দুদের মধ্যে শিন্নি দেওয়ার রীতিটি এবং ব্রতকথাতে অনেক স্থানে সত্যনারায়ণের সত্যপীর ছদ্মবেশে পূজা প্রচারের কাহিনিটি রয়ে যায়।
তাকেও ফুকুদা

ফুকুদা ১ জানুয়ারি, ১৯০৫ সালে গানমা প্রিফেকচার এর রাজধানী গানমায় জন্মগ্রহণ করেন। তিনি একটি প্রাক্তন সামুরাই পরিবারের সদস্য এবং তার পিতা গানমার মেয়র ছিলেন। তিনি টোকিও বিশ্ববিদ্যালয় থেকে আইনে ডিগ্রি অর্জন করেন।
ফুকুদা ৫ই জুলাই ১৯৯৫ সালে, ৯০ বছর বয়সে টোকিও মহিলা মেডিকেল কলেজ হাসপাতালে দীর্ঘস্থায়ী এমফাইসেমায় মারা যান।
জর্জ পি. সুলৎস

জর্জ প্র্যাট শুল্টজ (জন্ম ১৩ ডিসেম্বর,১৯২০) একজন আমেরিকান অর্থনীতিবিদ,বিশিষ্ট রাজনীতিবিদ এবং ব্যবসায়ী। তিনি তিনজন ভিন্ন রিপাবলিকান প্রেসিডেন্টের অধীনে বিভিন্ন পদে চাকরি করেন। তিনি চারটি ভিন্ন মন্ত্রণালয়ে মন্ত্রী পদে দায়িত্ব পালন করা দুইজন ব্যক্তির মধ্যে একজন। অপরজন হলেন ইলিয়ট রিচার্ডসন।
শুল্টজ নিউ ইয়র্ক সিটিতে জন্মগ্রহণ করেন, দ্বিতীয় বিশ্বযুদ্ধের সময় মার্কিন যুক্তরাষ্ট্র মেরিন কর্পস এ কাজ করেন। এর পূর্বে তিনি প্রিন্সটন বিশ্ববিদ্যালয় থেকে স্নাতক হন। যুদ্ধের পর, এমআইটি থেকে শিল্প অর্থনীতিতে শুল্টজ পিএইচডি অর্জন করেন। তিনি ১৯৪৮ থেকে ১৯৫৭ সালে এমআইটিতে শিক্ষকতা করেন, ১৯৫৫ সালে অনুপস্থিতিজনিত ছুটি নিয়ে রাষ্ট্রপতি আইজেনহাওয়ার প্রতিষ্ঠিত অর্থনৈতিক পরামর্শদাতা কাউন্সিলে সদস্যপদ গ্রহণ করেন। শিকাগো গ্র্যাজুয়েট স্কুল অফ বিজনেস]] এর ডিন হিসাবে চাকরি করার পর তিনি রিচার্ড নিক্সন এর অধীনে শ্রমমন্ত্রীর দায়িত্ব পালন করেন । উক্ত পদে থাকাকালীন তিনি ঠিকাদারদের ফিলাডেলফিয়া পরিকল্পনা মানতে বাধ্য করেন, যারা ফেডারেল সরকার কর্তৃক আরোপিত জাতিগত কোটার মাধ্যমে কৃষ্ণাঙ্গ সদস্যদের নিয়োগ দিতে অস্বীকৃতি জানায় । ১৯৭০ সালে তিনি অফিস ও ব্যবস্থাপনা এবং বাজেট দপ্তরের প্রথম পরিচালক হন, এবং ১৯৭২ সালে মার্কিন অর্থ মন্ত্রণালয়ের কোষাধ্যক্ষ হিসাবে নিয়োগের আগ পর্যন্ত তিনি সেই পদে চাকরি করেন। শুলজ্ নিক্সন শকের সমর্থক ছিলেন , যার উদ্দেশ্য ছিল স্বর্ণের মান অবলোপনের মাধ্যমে আমেরিকার বেহাল অর্থনীতি পুনরুজ্জীবিত করা। তিনি ব্র্যাটন উডস ব্যবস্থার সমাপ্তি সংঘটনে নেতৃত্ব দেন।
মারিও ফিগিরা ফের্নান্দেস

মারিও ফিগিরা ফের্নান্দেস (; জন্ম: ১৯ সেপ্টেম্বর ১৯৯০) হলেন ব্রাজিলে জন্মগ্রহণকারী রুশ পেশাদার ফুটবলার, যিনি রুশ প্রিমিয়ার লিগ ক্লাব সিএসকেএ মস্কো এবং রাশিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
ইলা কুতেপভ

ইলা ওলেগোভিচ কুতেপভ (; জন্ম: ২৯ জুলাই ১৯৯৩) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি স্পার্তাক মস্কো এবং রাশিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন,
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
সার্জেই ইগনাশেভিচ

সার্জেই নিকোলায়েভিচ ইগনাশেভিচ (; জন্ম: ১৪ জুলাই ১৯৭৯) একজন পেশাদার রুশ ফুটবলার যিনি রুশ প্রিমিয়ার লিগ ক্লাব সিএসকেএ মস্কো এবং রাশিয়া জাতীয় দলের হয়ে রক্ষণভাগের খেলোয়াড় হিসেবে খেলেন।
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
ইগনাশেভিচ বিবাহিত এবং তার ৩ সন্তান রয়েছে। তিনি বেলারুশ এবং চুভাশ বংশোদ্ভূত।
আন্দ্রেই সের্গেয়েভিচ সিমেয়োনভ

আন্দ্রেই সের্গেয়েভিচ সিমেয়োনভ (; জন্ম: ২৪ মার্চ ১৯৮৯) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি আখমার গ্রোজনি এবং রাশিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
দেনিস চেরিশেভ

দেনিস দিমিত্রিয়েভিচ চেরিশেভ (; জন্মL ২৬ ডিসেম্বর ১৯৯০) হলেন একজন রুশ পেশাদার ফুটবলার, যিনি লা লিগা ক্লাব ভিয়ারিয়াল ফুটবল ক্লাব এবং রাশিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
দালের কুজিয়ায়েভ

দালের আদিয়ামোভিচ কুজিয়ায়েভ (; জন্ম: ১৫ জানুয়ারি ১৯৯৩) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি জেনিত সেইন্ট পিটার্সবার্গ এবং রাশিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
ইউরি গাজিনস্কি

ইউরি আলেকসান্দ্রোভিচ গাজিনস্কি (; জন্ম: ২০ জুলাই ১৯৮৯) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি ক্রাসনোদার এবং রাশিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান। ২০১৮ রাশিয়া বিশ্বকাপের উদ্বোধনী ম্যাচে ১২ মিনিটের সময় প্রথম গোল করেন তিনি। সেই ম্যাচে রাশিয়া সৌদি আরবের বিপক্ষে ৫-১ গোলের ব্যবধানে বিজয়ী হয়।
আওরাবুনিয়া ইউনিয়ন

আওরাবুনিয়া বাংলাদেশের ঝালকাঠি জেলার অন্তর্গত কাঁঠালিয়া উপজেলার একটি ইউনিয়ন।
আওরাবুনিয়া ইউনিয়নের আয়তন ৫,০৩২ একর।
আওরাবুনিয়া ইউনিয়ন কাঁঠালিয়া উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম কাঁঠালিয়া থানার আওতাধীন। এটি জাতীয় সংসদের ১২৫নং নির্বাচনী এলাকা ঝালকাঠি-১ এর অংশ। এ ইউনিয়নের গ্রামগুলো হল:
২০১১ সালের আদমশুমারি অনুযায়ী আওরাবুনিয়া ইউনিয়নের মোট জনসংখ্যা ১৬,৯০১ জন। এর মধ্যে পুরুষ ৮,২২৭ জন এবং মহিলা ৮,৬৭৪ জন। মোট পরিবার ৩,৯২৩টি।
২০১১ সালের আদমশুমারি অনুযায়ী আওরাবুনিয়া ইউনিয়নের সাক্ষরতার হার ৯৯.৮৯%।
ক্যাস্পার ওয়েইনবারগার

ক্যাস্পার উইলার্ড "ক্যাপ" বেইনবের্গের (১৮ আগস্ট, ১৯১৭ - ২৮ মার্চ, ২০০৬) একজন যুক্তরাষ্ট্রের রাজনীতি। আমেরিকান রাজনীতিবিদ এবং ব্যবসায়ী ছিলেন। ক্যাস্পার একজন বিশিষ্ট রিপাবলিকান, যিনি তিন দশক ধরে রাজ্য এবং জাতীয় পর্যায়ে বিভিন্ন গুরুত্বপূর্ণ পদে দায়িত্ব পালন করেছেন। তিনি ১৯৬২- ১৯৬৮ সাল পর্যন্ত ক্যালিফোর্নিয়া রিপাবলিকান পার্টির চেয়ারম্যান ছিলেন। তার ক্যারিয়ারের সবচেয়ে উল্লেখযোগ্য সময় ছিল ১৯৮১ থেকে ১৯৮৭ সাল, যখন তিনি রোনাল্ড রেগান -এর অধীনে মার্কিন যুক্তরাষ্ট্রের প্রতিরক্ষামন্ত্রী ছিলেন।
ওয়েইনবার্গার সান ফ্রান্সিসকো, ক্যালিফোর্নিয়ায় জন্মগ্রহণ করেন। দ্বিতীয় বিশ্বযুদ্ধের প্রশান্ত মহাসাগরীয় সমরে ৪১ তম পদাতিক ডিভিশনে তিনি চাকরি করেন। তিনি রাজনীতিতে প্রবেশ করেন ক্যালিফোর্নিয়া রাজ্য বিধানসভার মাধ্যমে,যেখানে ১৯৫৩ থেকে ১৯৫৯ সাল পর্যন্ত একজন সদস্য হিসেবে তিনি কাজ করেন। অতঃপর তিনি রিচার্ড নিক্সন এবং জেরাল্ড ফোর্ড প্রেসিডেন্ট থাকার সময় ফেডারেল ট্রেড কমিশন এর চেয়ারম্যান এবং অফিস অফ ম্যানেজমেন্ট এবং বাজেট এর পরিচালক হিসেবে নিয়োজিত ছিলেন। তিনি ছিলেন একজন দক্ষ প্রাইভেট সেক্টর ব্যবসায়ী, যিনি বেচেল করপোরেশন এর ভাইস প্রেসিডেন্ট এবং মুখ্য পরামর্শকের দায়িত্ব লাভ করেন। পরে তিনি ফোর্বস পত্রিকার চেয়ারম্যানও হন।
আলান জাগোভ

আলান ইয়েলিজবারোভিচ জাগোভ (, ; ; জন্ম: ১৭ জুন ১৯৯০) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব সিএসকেএ মস্কো এবং রাশিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
ফ্যাদোর স্মলভ

ফ্যাদোর মিকজাইলোভিচ স্মলভ ( , জন্ম: ৯ ফেব্রুয়ারি ১৯৯০) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি ক্রাসনোদার এবং রাশিয়া জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
রোমান জবনিন

রোমান সের্গেয়েভিচ জবনিন (; জন্ম: ১১ ফেব্রুয়ারি ১৯৯৪) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি স্পার্তাক মস্কো এবং রাশিয়া জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
তার বড় ভাই আলেকসান্দ্র জবনিন একজন সাবেক পেশাদার ফুটবলার ছিলেন।
ফেদর কুদ্রিশভ

ফেদর ভাসিলিয়েভিচ কুদ্রিশভ (; জন্ম: ৫ এপ্রিল ১৯৮৭) হলেন একজন রুশ পেশাদার ফুটবলার, যিনি রুশ প্রিমিয়ার লিগ ক্লাব এফসি রুবিন কাজান এবং রাশিয়া জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩রা জুন, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত রাশিয়ার ২৩ সদস্যের চূড়ান্ত দলে স্থান পান।
অম্বষ্ঠ

অম্বষ্ঠ (ইংরেজি Ambashtha) ভারতের হিন্দু সম্প্রদাযের একটি বর্ণ বা উপ-বর্ণ। হিন্দু ধর্মগ্রন্থের ভাষ্য অনুযায়ী অম্ফল শব্দটি একটি ব্রাহ্মণ পিতা এবং একটি বৈশ্য মায়ের সন্তানদের বোঝায় যাদের ঐতিহ্যগত পেশা ছিল ঔষধের অভ্যাস বা চিকিৎসা।
ঋগবেদে চারটি বর্ণের উৎপত্তি সংক্রান্ত তথ্য উল্লেখ করা হয়েছে, এবং "অনেকগুলি জাতকে ব্যাখ্যা করার জন্য, একটি তত্ত্ব উদ্ভাবিত হয়েছে যে বিভিন্ন বর্ণের পুরুষ ও নারীর মধ্যে বিভিন্ন জাতের বংশ উৎপন্ন হয়"। জে মুঈর (১৮৬৮) এর বংশের বর্ণিত অবস্থা সম্পর্কে মহাভারতকে উদ্ধৃত করে এবং বলেছেন যে "তিনটি গোষ্ঠীর একটি ব্রাহ্মণ দ্বারা জন্মগ্রহণকারী একটি ছেলে [অর্থাৎ উপরের তিনটির একটি মহিলার শ্রেণি] একটি ব্রাহ্মণ হবে "(জিএস ঘুরি দ্বারাও প্রস্তাবিত) [পূর্ণ উদ্ধৃতি প্রয়োজন], [একটি ব্রাহ্মণ পিতা এবং একটি বৈশ্য মাতা] , এবং উল্লিখিত যে" বর্ণের রক্ত বিশুদ্ধতা প্রাথমিক যুগে হিন্দুদের মধ্যে বেশি পরিচিত ছিল না ।
হিন্দু গ্রন্থ পরাসর এ বিখ্যাত লেখক লেসলি বর্ণনা করেছেন যে অম্বষ্ঠরা কেবলমাত্র ব্রাহ্মণদেরই চিকিৎসা করত আর সেই কারণেই দ্বীজের মধ্যে ব্রহ্মের নিখুঁত / সুবিন্যস্ত গোষ্ঠী হিসেবে বা বৈদ্য হিসেবে এরা ব্রাহ্মণের পর বিবেচিত হয়। বৈদ্য ছাড়া বাকিরা (অশুচি) অম্বষ্ঠ বলে বিবেচিত হয়।
প্রাচীন ভারতীয় মহাকাব্য মহাভারতে, "'অম্বষ্ঠ"' নামে একটি যোদ্ধা গোষ্ঠীর উল্লেখ আছে। আলেকজান্ডার এর আক্রমণের সময়, তাদের ৬০০০০ পদাতিক, ৬০০০ ঘোড়সওয়ার এবং ৫০০ রথ ছিল। তারা ভারতীয় উপমহাদেশের উত্তর-পশ্চিমাংশ (লাহোরের কাছে) এর অধিবাসী হিসাবে বর্ণনা করা হয়েছে, এবং তারা নকুল কর্তৃক জয়লাভ করে এবং যুধিষ্ঠির এর প্রতি শ্রদ্ধা নিবেদন করে। তারা কুরুক্ষেত্রে যুদ্ধ শুরু করে (প্রাথমিকভাবে পণ্ডাবাদের জন্য কিন্তু পরে দ্রোণাচার্য্যের জন্য)। তারা পৌরোহিত্য, চাষ এবং ঔষধের মতো বিভিন্ন পেশায় নিয়োজিত ছিলেন এবং পরবর্তীতে তারা পুর্বভারতে চলে আসেন বলে ধারণা করা হয়।
শ্রী রমেশ চন্দ্র মজুমদারের লেখা বাংলা দেশের ইতিহাস থেকে জানা যায় প্রাচীন ধর্মশাস্ত্রে অম্বষ্ঠ জাতির উল্লেখ আছে । মনুসংহিতা অনুসারে চিকিৎসাই ইহাদের বৃত্তি । মধ‍্যযুগে বাংলাদেশে অম্বষ্ঠ বৈদ‍্য জাতির অপর নাম বলিয়া গৃহীত হইত । বর্তমান কালে অনেক বৈদ‍্য ইহা স্বীকার করেনা। অন্য দিকে, "ব্রহ্মবৈবর্ত পুরাণ" এ তাদেরকে দুটি আলাদা উপজাতি বলে মনে করা হলেও, বৃহদ্ধর্ম পুরাণে এবং ১৭ শতকে লেখক ভরত মল্লিক, "চন্দ্রপাঠ্য" ও "ভট্টিতিকা" তে নিজেই নিজেকে বৈদ্য এবং অম্বষ্ঠ উভয় "হিসাবেই পরিচয় দিয়েছেন", যা ইঙ্গিত করে যে, উভয় গোষ্ঠীি প্রাথমিক মধ্যযুগীয় বাংলায় এক হিসাবে বিবেচিত হয়েছিল। অনেক পণ্ডিত বলেন 'অম্বষ্ঠ' একটি জায়গার নাম যেটি সিন্ধু নদের তীরে অবস্থিত ছিল । ঐখান থেকে কিছু বৈদ‍্য দক্ষিণ ভারতে এবং বঙ্গদেশে (গৌড়) চলে গিয়েছিলেন।
চূড়াচাঁদপুর জেলা

চূড়াচাঁদপুর (Pron:/'tʃʊraːˌtʃaːnɗpʊr/) ভারতের উত্তরপূর্বাঞ্চলের রাজ্য মণিপুরের দক্ষিণ-পশ্চিম কোণে অবস্থিত একটি জেলা। জেলাটির আয়তন ৪,৭৫০ বর্গ কিলোমিটার।
২০০৬ সালে পঞ্চায়েত রাজ্যের মন্ত্রণালয় থেকে চূড়াচাঁদপুর জেলাকে  দেশের ৬৪০টি জেলার মধ্যে সবচেয়ে দরিদ্র জেলাগুলির অন্যতম বলে ঘোষণা করা হয়। এটি মণিপুরের তিনটি জেলার মধ্যে একটি, যা পশ্চাৎপদ অঞ্চল গ্রান্ট ফান্ড (BRGF) থেকে তহবিল সংগ্রহ করছে।.
২০১১ সালের আদমশুমারি অনুযায়ী,চূড়াচাঁদপুর জেলার জনসংখ্যা ছিল ২৭১,২৭৪ জন, যাদের অধিকাংশই কূকি-চিবুক-মিজো (Zo) মানুষ , এই জনসংখ্যা প্রায় বার্বাডোস-এর সমান । জনসংখ্যার বিচারে, এটি ভারতের ৬৪০টি জেলার মধ্যে ৫৫৫ তম স্থান অধিকার করে। জেলার জনসংখ্যার ঘনত্ব । ২০০১-২০১১র দশকে, জেলার জনসংখ্যা বৃদ্ধির হার ১৯.০৩%। চূড়াচাঁদপুরের লিঙ্গানুপাত প্রতি ১০০০ পুরুষে, ৯৬৯ জন মহিলা। জেলার সাক্ষরতার হার ৮৪.২৯%।
এলাকায় রয়েছে কম বেশি ৩০০০ বক্তা, যারা সিনো-তিব্বতি আইমোল ভাষা, যা ল্যাটিন স্ক্রিপ্ট ব্যবহার করে লেখা হয়।